รัฐบาลไทย-ข่าวทำเนียบรัฐบาล-สธ. ย้ำกลุ่ม 608 เข้ารับการฉีดวัคซีนที่สถานพยาบาลโดยเร็ว ป้องกันป่วยหนักและเสียชีวิต
วันอาทิตย์ที่ 15 สิงหาคม 2564
สธ. ย้ํากลุ่ม 608 เข้ารับการฉีดวัคซีนที่สถานพยาบาลโดยเร็ว ป้องกันป่วยหนักและเสียชีวิต
กระทรวงสาธารณสุข ย้ํากลุ่มผู้สูงอายุ 60 ปีขึ้นไป, กลุ่ม 7 โรคเรื้อรัง และหญิงตั้งครรภ์ เข้ารับการฉีดวัคซีนป้องกันโควิด 19 โดยเร็วที่สถานพยาบาลใกล้บ้าน ลดอัตราการป่วยหนักและเสียชีวิต ส่วนผู้หายป่วยจากโควิด 19 หลังเข้ารับการรักษาหรือกักตัวจนครบ 14 วัน
กระทรวงสาธารณสุข ย้ํากลุ่มผู้สูงอายุ 60 ปีขึ้นไป, กลุ่ม 7 โรคเรื้อรัง และหญิงตั้งครรภ์ เข้ารับการฉีดวัคซีนป้องกันโควิด 19 โดยเร็วที่สถานพยาบาลใกล้บ้าน ลดอัตราการป่วยหนักและเสียชีวิต ส่วนผู้หายป่วยจากโควิด 19 หลังเข้ารับการรักษาหรือกักตัวจนครบ 14 วันแล้ว ไม่สามารถแพร่เชื้อได้
วันนี้ (15 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรคแถลงสถานการณ์โรคโควิด 19 ของประเทศไทยว่า วันนี้มีผู้ป่วยรักษาหายกลับบ้านได้ 21,106 ราย สะสม 661,236 ราย ผู้ติดเชื้อรายใหม่ยังอยู่ในระดับสูง 21,882 ราย อยู่ในต่างจังหวัด มากกว่า กทม.และปริมณฑลส่วนอัตราการเสียชีวิตยังทรงตัว ข้อมูลตั้งแต่ 1 พฤษภาคม - 14 สิงหาคม 2564 พบการเสียชีวิตในกลุ่มอายุ 60-69 ปีร้อยละ 24 และอายุ 70 ปีขึ้นไป ร้อยละ 42รวมสองกลุ่มสูงถึงร้อยละ 68 สอดคล้องกับการรายงานผู้เสียชีวิตวันนี้ 209 ราย ที่เป็นผู้สูงอายุ 60 ปีขึ้นไปร้อยละ 66 และผู้ที่มีโรคเรื้อรังร้อยละ 23 รวมทั้งสองกลุ่มร้อยละ 89 ดังนั้นผู้สูงอายุที่เป็นกลุ่มเสี่ยงรวมถึง 7 โรคเรื้อรัง และหญิงตั้งครรภ์ จึงควรเข้ารับการฉีดวัคซีนโดยเร็วที่สถานพยาบาลใกล้บ้าน เพื่อลดการป่วยหนักและเสียชีวิต
นายแพทย์เฉวตสรรกล่าวต่อว่า สําหรับสถานการณ์ทั่วโลกขณะนี้ยังพบการติดเชื้อเพิ่มสูงขึ้นในหลายประเทศแต่จํานวนผู้เสียชีวิตไม่ได้สูงตาม เป็นผลจากการฉีดวัคซีนให้กับประชาชนอย่างกว้างขวาง แสดงให้เห็นว่าการฉีดวัคซีนแม้ไม่สามารถป้องกันการติดเชื้อได้ 100 เปอร์เซนต์ แต่มีผลป้องกันการเสียชีวิตได้ อย่างไรก็ตาม ศูนย์ควบคุมโรคติดต่อประเทศสหรัฐอเมริกายังย้ําให้ประชากรเข้มมาตรการสวมหน้ากาก เว้นระยะห่าง ล้างมือ เพราะเป็นตัวช่วยในการป้องกันที่ดีที่สุด ซึ่งเป็นมาตรการเดียวกันกับที่ประเทศไทยดําเนินการ
ในส่วนของประเทศไทยตั้งแต่28 กุมภาพันธ์ - 14 สิงหาคม 2564ฉีดวัคซีนให้แก่ประชาชนแล้ว23,476,869 โดส เป็นเข็มแรก 17,879,206 โดส เข็มสอง 5,073,672 โดส และเข็มสาม 523,991 โดส ส่วนวัคซีนไฟเซอร์ที่ได้รับบริจาคจากประเทศสหรัฐอเมริกา ขณะนี้จัดสรรไปพื้นที่ต่าง ๆ ตามแผน พร้อมกําหนดกลุ่มเป้าหมายชัดเจน บุคลากรการแพทย์และสาธารณสุขด่านหน้าในพื้นที่ใดที่แจ้งความประสงค์แต่ยังไม่ได้รับวัคซีนขอให้แจ้งเพิ่มเติมได้ตามหลักเกณฑ์ ผ่านหน่วยงานของท่านมายังกระทรวงสาธารณสุขขอให้มั่นใจว่าวัคซีนจะไม่สูญหายและไม่มีกลุ่มอื่นนอกเหนือที่กําหนด โดยวันนี้ทราบว่าหลายจังหวัดเริ่มฉีดวัคซีนไฟเซอร์ให้กับกลุ่มเสี่ยงแล้ว อาทิสมุทรปราการ ฉะเชิงเทรา และชลบุรี เป็นต้น ทั้งนี้ หากประชาชนพบเหตุการณ์หรือมีข้อสงสัย สามารถแจ้งให้ตรวจสอบได้ที่ สายด่วนกรมควบคุมโรค1422
สําหรับข้อกังวลเกี่ยวกับผู้ป่วยโควิด 19 ที่ได้รับการรักษาแล้วและกลับมาใช้ชีวิตในชุมชน คณะแพทย์ผู้เชี่ยวชาญมีข้อแนะนําว่า ผู้ป่วยโควิด 19 ที่เข้ารับการรักษาจนครบ 14 วัน หรือรักษาในโรงพยาบาลระยะหนึ่งจนอาการปกติแล้วกลับมากักตัวที่บ้านต่อจนครบ 14 วัน นับจากวันที่เริ่มป่วย จัดเป็นผู้ที่พ้นระยะการแพร่เชื้ออยู่ในระยะที่ร่างกายฟื้นตัว จึงไม่จําเป็นต้องแยกกักตัว และไม่จําเป็นต้องตรวจหาเชื้อซ้ํา เพราะยังสามารถตรวจเจอซากเชื้อแต่ไม่สามารถแพร่เชื้อได้ ที่สําคัญคือ ยังต้องปฏิบัติตามมาตรการป้องกันส่วนบุคคล สวมหน้ากาก เว้นระยะห่าง ล้างมือ เหมือนกับคนอื่นๆ ที่ไม่ได้ติดเชื้อ
*********************************** 15 สิงหาคม 2564